CELEX: 31998R2329
Language: lt
Date: 1998-10-22 00:00:00
Title: 1998 m. spalio 22 d. Tarybos reglamentas (EB) Nr. 2329/98, iš dalies keičiantis Reglamentą (EEB) Nr. 357/79 dėl vynuogynų statistinių tyrimų

Svarbus teisinis pranešimas

|

31998R2329

Oficialusis leidinys L 291 , 30/10/1998 p. 0002 - 0003

		Tarybos reglamentas (EB) Nr. 2329/981998 m. spalio 22 d.iš dalies keičiantis Reglamentą (EEB) Nr. 357/79 dėl vynuogynų statistinių tyrimųEUROPOS BENDRIJŲ TARYBA,atsižvelgdama į Europos bendrijos steigimo sutartį, ir ypač į jos 43 straipsnį,atsižvelgdama į Komisijos pasiūlymą [1],atsižvelgdama į Europos Parlamento nuomonę [2],kadangi Reglamente (EEB) Nr. 357/79 [3] yra nustatytos pagrindinės nuostatos, taikomos vynuogynų statistiniams tyrimams; kadangi tyrimo rezultatai yra naudojami nustatyti gamybos potencialą ir vidutinės trukmės gamybos tendenciją Bendrijoje;kadangi tikslinga Reglamentu (EEB) Nr. 357/79 nustatytą sistemą padaryti lankstesnę ne tik dėl pasikeitusių technikos ir kompiuterių technologijų, bet ir dėl to, kad būtina sumažinti statistinių operacijų, kurias valstybės narės turi atlikti, skaičių;kadangi Reglamente (EEB) Nr. 357/79 yra numatyta, kad suinteresuotosios valstybės narės turi kas 10 metų atlikti pagrindinius statistinius tyrimus; tačiau kadangi tam tikros valstybės narės mano, kad dėl techninių ir praktinių sumetimų būtų tikslinga susieti šiuos veiksmus su Tarybos reglamente (EEB) Nr. 571/88 [4] numatytu žemės ūkio valdų struktūros tyrimu;kadangi, kaip lanksčios metodologijos dalis, valstybėms narėms turėtų būti suteikta galimybė naudotis Reglamente (EEB) Nr. 2392/86 [5] numatytu vynuogynų registru, kuriame būtų sukaupta informacija apie pagrindinius tyrimus, atsižvelgiant į tai, kad pasikeitusios kompiuterių technologijos leidžia iš atnaujintame vynuogynų registre sukauptų duomenų gauti ypač tikslios ir išsamios informacijos,PRIĖMĖ ŠĮ REGLAMENTĄ:1 straipsnisReglamentas (EEB) Nr. 357/79 iš dalies keičiamas taip:1) 1 straipsnio 1 dalis papildoma tokiu papunkčiu:"Jei Bendrijos žemės ūkio valdų struktūros tyrimas, remiantis Reglamentu (EEB) Nr. 571/88 [6], yra numatytas atlikti per maksimalų 12 mėnesių laikotarpį nuo pagrindinio tyrimo, minėto pirmojo papunkčio pirmojoje įtraukoje, abu tyrimai gali būti atliekami tuo pačiu metu; Valstybės narės iš anksto informuoja Komisiją apie savo ketinimą pasinaudoti šia nuostata.";2) 2 straipsnio 3 dalies A punktas papildomas tokiu papunkčiu:"Tačiau 1999 m. atlikdama pagrindinį tyrimą Portugalijos Respublika gali perduoti informaciją apie vynmedžių veisles, kurios kartu užima 53 % viso vyninėmis vynuogėmis apsodinto ploto.";3) 3 straipsnis papildomas tokia dalimi:"4. Valstybės narės, kurios baigė sudaryti vynuogynų registrą nacionaliniu lygmeniu arba tam tikruose regionuose ir kurios jį kasmet atnaujina, laikydamosi Reglamento (EEB) Nr. 2392/86, gali pasinaudoti vynuogynų registre pateikta informacija, kai perduoda Komisijai pagrindinių tyrimų informaciją."2 straipsnisŠis reglamentas įsigalioja kitą dieną po jo paskelbimo Europos Bendrijų oficialiajame leidinyje.Šis reglamentas privalomas visas ir tiesiogiai taikomas visose valstybėse narėse.Priimta Liuksemburge, 1998 m. spalio 22 d.Tarybos varduPirmininkasW. Molterer[1] OL C 257, 1998 8 15, p. 8.[2] OL C 328, 1998 10 26.[3] OL L 54, 1979 3 5, p. 124. Reglamentas su paskutiniais pakeitimais, padarytais 1994 m. Stojimo aktu.[4] OL L 56, 1988 3 2, p. 1. Reglamentas su paskutiniais pakeitimais, padarytais Komisijos sprendimu 98/377/EB (OL L 168, 1998 6 13, p. 29).[5] OL L 208, 1986 7 31, p. 1. Reglamentas su paskutiniais pakeitimais, padarytais Reglamentu (EB) Nr. 1596/96 (OL L 206, 1996 8 16, p. 38).[6] OL L 56, 1988 3 2, p. 1.--------------------------------------------------